A BIZOTTSÁG 1828/2004/EK RENDELETE
(2004. október 21.)
a 2002. január 1-jétől2004. december 31-ig terjedő időszakra vonatkozóan általános preferenciális rendszer alkalmazásáról szóló, a Timor-Lestének a legkevésbé fejlett országokra vonatkozó különleges intézkedések hatálya alá tartozó országok jegyzékébe történő felvételét tartalmazó 2501/2001/EK tanácsi rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a 2002. január 1-jétől2004. december 31-ig terjedő időszakra vonatkozóan általános preferenciális rendszer alkalmazásáról szóló 2501/2001/EK tanácsi rendeletre (1) és különösen annak 35. cikkére,
mivel:
(1)
A 2501/2001/EK rendelet 9. cikke a rendelet I. mellékletében felsorolt, az Egyesült Nemzetek Szervezete (ENSZ) által legkevésbé fejlettként megjelölt országok számára kedvezményesebb tarifális elbánást ír elő.
(2)
A ENSZ Gazdasági és Szociális Tanácsának ajánlását követően a 2003. december 17-i ENSZ közgyűlés által elfogadott határozat alapján Timor-Lestét felvették a legkevésbé fejlett országok jegyzékébe.
(3)
A 2501/2001/EK rendelet I. mellékletét ennek megfelelően módosítani kell.
(4)
Az e rendeletben előírt intézkedések összhangban vannak az Általános Preferenciális Rendszer Bizottságának véleményével,
ELFOGADTA EZT A RENDELETET:
1. cikk
A 2501/2001/EK rendelet I. mellékletben a „TL” bejegyzés után a Kelet-Timor név helyébe Timor-Leste lép és a H-oszlopba X-jelzés kerül.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. október 21-én.